MM-rallikausi 2024
Kilpailijat

Käytössä ovat hybridijärjestelmiä käyttävät Rally1-autot, joihin Hyundai, M-Sport Ford ja Toyota sitoutuivat kolmeksi vuodeksi vuodesta 2022 alkaen. Uusitun sopimuksen myötä hybridijärjestelmät jatkavat kauden jälkeen seuraavilla kausilla ainakin vuoden 2026 loppuun saakka. Rally1-säännöt pysyvät voimassa. Kauden aikana käytettävien hybridiyksiköiden määrää rajoitetaan kolmeen uuteen per auto, kun se aiemmin oli yhdeksän per auto. Huollettu yksikkö ei ole uusi yksikkö.
Italialainen Pirelli toimittaa renkaat kaikille kilpailijoille MM-sarjassa neljättä vuotta kaudesta 2021 alkaen. Rengastoimittaja tulee vaihtumaan kauden jälkeen kausille 2025-2027. Sarja jatkaa ekologisesti kestävien polttoaineiden käyttöä.
Kaudelle 2024 sallitaan myös Rally1-autot, joissa ei ole hybridijärjestelmää, mutta nämä autot eivät ole oikeutettuja valmistajien pisteille. Yksikön paikalla on oltava samankokoinen tyhjä kotelo ja lisäksi on oltava saman verran painolastia.
Kilpailijoiden antaman palautteen johdosta Rally2-autoille sallitaan etuautot ja eri lähtöjärjestys perjantaille, jotta vältetään eriarvoisuus Rally1-kilpailijoihin.
Kaudelle 2024 rallipyramidin alimpaan Rally5-luokkaan tulee sääntömuutos, jonka myötä tavallisesta autosta voidaan asennussarjalla tehdä Rally5-sääntöjen mukainen auto. Pohjana käytettävän auton on oltava kaksivetoinen, ja enintään 1,6-litran turboahdetulla tai kahden litran vapaastihengittävällä moottorilla varustettu. Sallittu muutoksien määrä on rajattu ja niihin kuuluvat iskunvaimentimet, alustasuojaus ja mahdollisuus asentaa sekventiaalinen vaihteisto. Moottorin ilmanoton kuristin valitaan auton painon mukaan. Sääntömuutoksen tavoitteena on korjata Rally5-homologaation mukaisten autojen puute.
| Valmistaja | Talli | Auto | Nro | Kuljettaja | Kartanlukija | Kilpailut |
| --- | --- | --- | --- | --- | --- | --- |
| Ford |  M-Sport Ford WRT | Ford Puma Rally1 | 13 |  Grégoire Munster |  Louis Louka | 1–13 |
| Ford |  M-Sport Ford WRT | Ford Puma Rally1 | 16 |  Adrien Fourmaux |  Alexandre Coria | 1–13 |
| Hyundai |  Hyundai Shell Mobis WRT | Hyundai i20 N Rally1 | 4 |  Esapekka Lappi |  Janne Ferm | 2–3, 8–9, 11 |
| Hyundai |  Hyundai Shell Mobis WRT | Hyundai i20 N Rally1 | 6 |  Dani Sordo |  Cándido Carrera | 5–6, 10 |
| Hyundai |  Hyundai Shell Mobis WRT | Hyundai i20 N Rally1 | 8 |  Ott Tänak |  Martin Järveoja | 1–13 |
| Hyundai |  Hyundai Shell Mobis WRT | Hyundai i20 N Rally1 | 9 |  Andreas Mikkelsen |  Torstein Eriksen | 1, 4, 7, 12–13 |
| Hyundai |  Hyundai Shell Mobis WRT | Hyundai i20 N Rally1 | 11 |  Thierry Neuville |  Martijn Wydaeghe | 1–13 |
| Toyota |  Toyota Gazoo Racing WRT | Toyota GR Yaris Rally1 | 17 |  Sébastien Ogier |  Vincent Landais | 1, 4–6, 7, 8–13 |
| Toyota |  Toyota Gazoo Racing WRT | Toyota GR Yaris Rally1 | 18 |  Takamoto Katsuta |  Aaron Johnston | 1–4, 6–7, 10, 12–13 |
| Toyota |  Toyota Gazoo Racing WRT | Toyota GR Yaris Rally1 | 33 |  Elfyn Evans |  Scott Martin | 1–13 |
| Toyota |  Toyota Gazoo Racing WRT | Toyota GR Yaris Rally1 | 69 |  Kalle Rovanperä |  Jonne Halttunen | 2–3, 5, 7–10 |
Lähde:
| Valmistaja | Talli | Auto | Nro | Kuljettaja | Kartanlukija | Kilpailut |
| --- | --- | --- | --- | --- | --- | --- |
| Ford |  M-Sport Ford WRT | Ford Puma Rally1 | 19 |  Jourdan Serderidis |  Frédéric Miclotte | 3, 10, 12 |
| Ford |  M-Sport Ford WRT | Ford Puma Rally1 | 22 |  Mārtiņš Sesks |  Renārs Francis | 7–8, 11 |
| Toyota |  Toyota Gazoo Racing WRT | Toyota GR Yaris Rally1 | 18 |  Takamoto Katsuta |  Aaron Johnston | 5, 8–9 |
| Toyota |  Toyota Gazoo Racing WRT | Toyota GR Yaris Rally1 | 37 |  Lorenzo Bertelli |  Simone Scattolin | 2 |
| Toyota |  Toyota Gazoo Racing WRT | Toyota GR Yaris Rally1 |  |  Sami Pajari |  Enni Mälkönen | 9, 11-12 |
↑  Ogier loukkaantui Puolan rallin tutustumisessa ja joutui vetäytymään.
Kalle Rovanperä ilmoitti kauden 2023 lopussa aikovansa ajaa vain osan kauden 2024 kilpailuista. Sébastien Ogier jatkaa osittaisen kauden ajamisella ja Elfyn Evans sekä Takamoto Katsuta ajavat täyden kauden Toyotalla.
Ott Tänak palaa Hyundaille ja ajaa Thierry Neuvillen kanssa täyden kauden. Hyundain kolmatta autoa jakavat Esapekka Lappi, Dani Sordo ja Andreas Mikkelsen.
M-Sportilla ajavat Adrien Fourmaux ja Grégoire Munster.